text: Weekenden bliver fyldt med strik i dit tv
  16 september 2016 kl. 10.32
  Efteråret er kommet, og det betyder en ny sæson af Den Store Strikkedyst på TV SYD+. Lørdag klokken 19.55 er der premiere på tredje sæson af TV SYDs store succes.
  Fra i morgen lørdag, og otte lørdage ind i efteråret vil du fremover kunne møde Danmarks modigste strikkere, når de dyster i alle tænkelige og utænkelige discipliner i verdens hårdeste strikkekonkurrence.
  Mere strik i dit tv 
  Men kan du ikke få nok af strikning? Er Den Store Strikkedyst bare ikke nok? Så er der meget mere fjernsyn på vej til dig.
  Weekenden byder nemlig, foruden premieren på Den Store Strikkedyst, også på Fanø Strikkefestival. Som optakt til de første to afsnit af Den Store Strikkedyst, kan du komme med på Strikkefestivalen og komme tæt på både Christel Seyfarth og nogle af udstillerne.
  Det er på TV SYD+ lørdag kl.19:40.
  Derudover sender vi en halv times dokumentar med alt det bedste fra Strikkefestivalen. Det er på TV SYD+ kl. 19:55.
  Den nye sæson af Den Store Strikkedyst bliver sendt på TV SYD+ hver lørdag aften kl. 19:55. Kan du ikke vente til i aften med at se det første afsnit?
  Så kan du se en snigpremiere på vores hjemmeside lige her. http://www.tvsyd.dk/den-store-strikkedyst/den-store-strikkedyst-2016-18-snigpremiere
  Fanø Strikkefestival
  * Fanø Strikkefestival kører fra fredag til og med søndag.* Det er 11. gang, der er strikkefestival på Fanø.* I løbet af festivalen vil der blive afholdt 45 workshops om alt fra dobbeltstrik til færøske sjaler.* Fanø får under Strikkefestivalen mere end fordoblet sit indbyggertal.
  
  